Stiker
Stiker (inglizcha sticker) — bu yorliqning bir turi; bir tomonida vaqtincha yoki doimiy bosimga sezgir yopishtiruvchi bosilgan qogʻoz, plastmassa, vinil yoki boshqa material. Vaziyatga qarab bezatish yoki funksional maqsadlarda foydalanish mumkin. Stiker turli sirtlarga yopishtirish uchun moʻljallangan, xoh u yogʻoch, metall, shisha boʻlsa ham. Stiker axborot banneri, devor bezaklari va ichki bezatish elementi sifatida ishlatilishi mumkin, u avtomobillarni vizual sozlashda ham qoʻllaniladi. R. Stenton Averi 1935-yilda birinchi oʻzining yopishtiruvchi stikerini yaratgan.